INTERVJUU
Tere tulemast saatesse!
Tänane külaline on naine,
kes õppis ootama Jumala parimat ajastust
ning sai lõpuks kätte, mida Jumal oli talle tõotanud.
Tere tulemast saatesse, Katherine Ruonala.
Aitäh.
Rõõm, et oled täna meiega. - Olen siin hea meelega.
Oled õppinud soome keelt
oma abikaasalt, kelle vanemad on soomlased.
Jah, mu abikaasa on hea õpetaja.
Minu soome keele oskus on väga vähene.
Siiski on see väga hea,
arvestades fakti, et oled kogu elu elanud Austraalias.
Oled raamatute autor ning koos abikaasa Tomiga pastor
Austraalias, Brisbanes koguduses Glory City Church.
Just.
Reisid üle maailma, jutlustad
ja oled näinud palju imesid, ühtlasi, kuidas Jumal tervendab.
Kas elad hetkel oma unistuses?
Ma usun..
Minu südame igatsus on elada Jumala unistuses.
Tahan, et inimesed võiksid kõikjal
tunda ja leida Ta armastust ning saada Temaga lepitatud.
Mulle läheb korda vaid see, mis on igavene.
See tähendab, et inimesed võiksid saada päästetud.
See on mu peamine kirg.
See on hämmastav,
sest me ei pea kuulutama evangeeliumi
inimliku tarkuse veenvate sõnade kaudu,
kuid võime selleks kasutada Püha Vaimu väe avaldusi.
Olen hämmingus sellest, mida Jumal on tegemas
ning kuidas Ta kinnitab oma sõna imede ja tunnustähtedega.
Mu suurim rõõm on, kui näen,
et inimesed kogevad Jumala armastust isiklikult.
See on mu suurim rõõm.
Seega, jah, elan oma unistuses, sest see teeb nii palju rõõmu,
kui saan inimestele Jeesust tutvustada.
Kas usud, et imed on vahend inimestele Jumala tutvustamiseks?
Usun, et see on Jumala algne plaan.
Issand ütles oma apostlitele,
et kui nad lähevad linnadesse, siis nad tervendaksid haigeid
ning räägiksid, et Jumala riik on kohale jõudnud.
Minu jaoks on imed märk Jumala armastusest.
Nii võrratu on näha, kui kurdid hakkavad kuulma
ning inimesed saavad hämmastaval viisil terveks.
See peegeldab Jumala olemust.
Inimesed tahavad näha midagi ehedat.
Selle läbi saab inimestele tutvustada Jumalat.
Usun, et Jumal on seesama
eile, täna ja igavesti ning see on Tema idee.
Kas võiksid rääkida, milliseid imesid oled lähiajal näinud?
Olen näinud, kuidas paljud kurdid saavad kuuljateks.
See on väga põnev, kuna tulemust on kohe näha.
Kui inimene on olnud täielikult kurt ning saab ühtäkki kuulmise tagasi,
toob see Jumalale au ning kinnitab inimeste usku.
Hiljuti kohtusin Austraalias naisega,
kes oli olnud 33 aastat ühest kõrvast kurt.
Arstid olid aastate jooksul teinud talle eri operatsioone.
Noorena oli tal infektsioon,
mis ei taandunud ning hakkas liikuma luustikku,
mistõttu pidid arstid eemaldama osa kõrva nibujätkest.
Juhtunu oli nii võrratu.
Ta tuli ette väikese lootusega,
et ehk teeb Jumal midagi, kuid ei olnud päris kindel.
Piiblis öeldakse, et piisab kasvõi sinepiivakese suurusest usust.
Mul oli võimalus tema pärast palvetada
ja Püha Vaim puudutas teda, et ta sai koheselt kuuljaks.
Ta oli juhtunust rabatud, kuidas see sai temaga juhtuda.
Ta arvas, et ehk see ei jää püsima,
kuid ta tuli järgmisel hommikul tagasi ning ütles, et kuuleb ikka täielikult.
Tunnistused toovad inimestele niivõrd palju rõõmu.
Oleme näinud hämmastavaid imesid.
Sain tunnistuse naiselt,
kelle pärast palvetasime mõned nädalad tagasi.
Nad oli abikaasaga misjonärid Tais.
Tal diagnoositi leukeemia ja maksahaigus.
Palvetasime tema pärast
ning ta ütles, et koges, kuidas lained käisid temast läbi.
Palusime, et Jeesus lihtsalt puudutaks teda.
Ta läks tagasi arsti juurde
ning kinnitab nüüd, et ta veres pole vähirakke.
Kui arst uuris ta maksa, ütles ta, et see on ta elus esmakordne juhtum
ega mõista, kuidas sel naisel võib olla niivõrd terve maks.
Tal pole mingit leukeemiat ega ka maksahaigust.
Kui ta tunnistas seda, ülistasid kõik Jumalat.
Usun, et imed teevad just seda - panevad inimesi Jumalat ülistama.
Usun, et kui säilitame lihtsuse ja rõõmu Jumala tööst,
hakkab Ta aina enam ilmutama oma au.
Seda tunnen minagi, kui kuulen sinult nendest imedest.
See paneb mõtlema, et Jumal on tõeliselt võrratu.
Elad hetkel oma unistuses,
kuid see ei juhtunud üleöö ega ka väga kergelt.
Sa said Jumalalt kutse, kui ootasid seda kõige vähem.
Mis toimus sinu elus, kui Jumal esitas sulle kutse?
Kohtusin 23-aastasena Jumalaga hämmastaval viisil.
Ta vabastas mind kogu ebakindlusest ja hüljatusest.
Ta vabastas mind hämmastaval viisil.
Ta tervendas minu südame
ja hakkas rääkima minu südamesse.
Sain nägemusi ja keskpäeval
võisin olla eestpalves pikali maas oigamas.
Nägin, kuidas tulekerad
läksid lavalt välja rahva sekka ja inimesed said tervendatud.
Kogesin Jumal-Isa südant kadunute järele.
See pani mind sügavas eestpalves oigama.
Mina ei teadnud, mida sellega peale hakata
ega arvanud, et meist võiksid saada jumalateenijad.
Palvetasin Jumala poole, et Ta kõnetaks minu abikaasat.
Kiitus Jumalale, sest Ta tegigi seda.
Tom ütles, et arvab, et peaksin jutlustama.
See oli mulle väga innustav, kuid mulle ei piisanud sellest.
Arvan, et mul oli vaja, et keegi prohveteeriks seda mulle.
Me koguduses ei olnud väga prohvetlikku teenistust.
Meid külastas üks USA prohvet
ja mõtlesin, et nüüd on Jumalal võimalus mind kõnetada.
"Las ta räägib midagi mulle ning siis usun Sind."
Ta prohveteeris eri inimestele, kuid ei valinud mind.
Olin muserdatud: "Jumal, mis toimub?"
Lõpus lava ees seistes mõtlesin: "Jumal, palun."
Ta taas palvetas ning prohveteeris eri inimestele.
Minuni jõudes ütles prohvet: "Usalda Jumalat, õde."
"Tore, aga miks ta ei prohveteeri mulle?" mõtlesin.
Jumal, aita!
Järgmisel õhtul kordus seesama.
Olin niivõrd pettunud:
"Jumal, kui tahad, et teeksin seda, siis miks Sa ei aita mind?"
Sel õhtul läksin koju ning lugesin Piiblit.
Usun, et meis peab kasvama
niivõrd suur armastus Jumala sõna vastu.
Lugesin Luuka raamatust lugu Siimeonist.
Avasin Piibli ja ütlesin: "Jumal, räägi mulle."
Õnneks avasin Luuka 2. peatüki.
Lugesin, kuidas Püha Vaim
oli ilmutanud tema südamele, et ta näeb enne surma Messiat.
Püha Vaimu juhtimisel tuli ta templisse
ja nägi seal Jeesust ning ülistas Jumalat.
Järsku tabas mind süütunne ning palusin Jumalalt andeks,
sest Püha Vaim oli näidanud minu südamele,
et näen, kuidas inimesed saavad päästetud ja tervendatud.
Mina ütlesin, et sellest ei piisa ning vajan ka prohveti kinnitust.
Parandasin sealsamas meelt ning palusin Temalt andeks.
Otsustasin seda uskuda,
isegi, kui keegi ei prohveteeri seda minule kunagi.
Usun, et see oli väga oluline.
Leian, et kõigi vaimuandide kõrval
on oluline kuulda Jumalalt isiklikult ning Teda lihtsalt usaldada.
See on olnud protsess.
See oli seitse aastat enne, kui pidasin oma esimese jutluse.
Isegi kui sul oli see võimas kogemus Jumalaga
ja said nägemusi, mis puudutasid sind kindlasti,
siis peale seda astusid aega, mida sina nimetasid kõrbeks.
Mida tegi sinu elus see kõrbeperiood?
Rääkides kõrbeaastatest..
Usun, et vahepealset aega
tõotuse ja selle täitumise keskel nimetaksin mina kõrbeperioodiks.
See sarnaneb sellele, mida koges Iisraeli rahvas.
Sellel ajal peame õppima,
kuidas Jumalaga koostööd teha ning mõistma, et meid ei karistata
vaid see on võimalus kasvada me suhtes Temaga,
et Ta laseks meil end eestulevaks valmistada,
kuid samuti lasta meil kanda sel ajal vilja.
Selle seitsme aasta jooksul ma õppisin piiblikoolis
ja rääkisin mõningatele inimestele, milleks Jumal on mind kutsunud.
Vastukaja polnud just positiivne, kuna mitmed vaatasid kõhklevalt,
et ei ole seda külge minul kunagi näinud.
Ma pidin õppima.
Püha Vaim oli mulle niivõrd armuline.
Pidin õppima laskma Tema armastusel
puudutada minu südant viisil, et minust kaoks inimeste kartus.
Täiuslik armastus ajab kartuse välja.
Selle perioodi ajal õppisin,
kuidas näha Jumalat kui oma parimat sõpra.
Püha Vaim on mu parim sõber ning trööstija.
Pidin õppima, kuidas võtta vastu
Jumala armastust, et mind ei mõjutaks inimeste kartus.
Enne olin selle kontrolli all.
Sul oli ehk kogemusi lapsepõlvest.
Kuidas sa kogesid lapsepõlves hülgamisevalu?
Mu vanemad lahutasid, kui olin umbes 4-aastane.
Ema kolis meiega ära ning abiellus uuesti.
Iga laps, kes on seda kogenud,
omab kindlasti probleeme hülgamisega.
Hiljem, kui olin 12-aastane ning kui olin võtnud vastu Kristuse,
kolis mu ema ära ja meid jäeti hooldajate juurde.
Üheksa kuu vältel kasutati mind seksuaalselt ära.
Tundsin tohutut häbi, arvates, et olen kole
ja midagi on minus valesti ning olen ise selle põhjustanud.
Isegi kui armastasin Jumalat ning mul oli suhe Temaga,
tekitas see tohutut häbi, hirmu ja ebakindlust.
Püüdsin alati inimestele meeldida ning mida enam ma seda püüdsin,
seda rohkem inimesed tõukasid mind eemale.
Tänaseks olen kui kõndiv ime.
Jumala armastus on kartuse välja ajanud.
Ma ei suutnud isegi nutta.
Ma ei teagi, kui kaua.
Ehk umbes kümme aastat.
Kui mul oleks olnud kohane nutta, siis ma ei suutnud,
sest olin emotsionaalselt niivõrd endasse tõmbunud.
Kui Jumal puudutas mind, siis sain täiesti vabaks.
Pärast seda olen palvetanud palvet Efeslaste 3:14-21.
Mulle meeldib nii väga Piibli järgi palvetada.
Piiblis öeldakse, et kui palume
midagi Tema tahte kohaselt, siis võime ka selle saada.
Teadsin seda palvet,
et võiksin tunda Kristuse armastust, mis ületab kogu mõistuse
ning saada üleloomulikult sisemiselt tugevaks,
et hoomaksin selle võrratu armastuse kõrgust, sügavust, laiust, pikkust
ning olla täidetud Kristuse kogu täiusega.
Palvetasin seda, uskudes, et Ta teeb seda minu elus.
Tegin seda igal päeval kolme kuu vältel.
Minu elu sai muudetud.
Olen seda jätkanud tegemast.
Olen palvetanud oma elu, pere ja koguduse eest.
Usun, et kui võtame usu kaudu vastu Jumala armastuse,
mida ei saa inimlikult mõista ning kui otsime Püha Vaimu,
et Ta teeks meid tugevaks ja kogeksime Tema armastust,
siis see eemaldab kogu kartuse ning muudab me iseloomu ja elu.
See toob ka me südamesse usu.
Piiblis öeldakse, et õige elab usust ning õiged on julged kui lõvid.
Jumala armastus aitab mul uskuda, et kui tunnistan oma patu,
on Ta ustav ja õige, et andestab mulle
ja puhastab mind kogu ülekohtust ning tõeliselt andestab mulle.
Kui usun, et olen puhas, andeks saanud ja õige Tema ees,
siis see teadmine on niivõrd vägev ja auline.
See võtab ära ka kogu kartuse,
et ma pole piisav või keegi võib mind hüljata.
Seda nii inimeste kui ka Jumala puhul.
See annab mulle jõu.
Ta on niivõrd hea.
Tema armastus annab meile võime
võtta Temalt veel enam armastust vastu.
Läbi kogu oma elu oled Jumalat väga igatsenud.
Läbi nende kõrbe aastate
jätkasid edasi minemist ja Temasse uskumist.
Nüüd oled hakanud uskuma ning palvetama seda palvet.
Kust tuleb see igatsus
ning kuidas võiksime saada sama nälja Jumala vastu?
Piiblis öeldakse, et maitseksime ning vaataksime, et Jumal on hea.
Kui jätkad maitsmist
ja otsid Tema armastust ning otsustad uskuda,
et Ta annab sulle üleloomuliku ilmutuse Tema armastusest.
Kui pöördud Tema poole, uskudes, et saad Temalt armastust,
siis see armastus on nii ligitõmbav, et hakkad seda kogu aeg tahtma.
Piiblis öeldakse, et neil, kellel on, antakse lisa.
Mida enam sa pöördud teadlikult Jumala poole sooviga
õppida Teda tundma, siis otsides sa leiad Ta.
Mida enam sa õpid, seda rohkem leiad;
mida enam sa leiad, seda rohkem sa tahad.
See nälg lihtsalt kasvab.
Piiblis öeldakse, et õndsad on need,
kes janunevad õigsuse järele, sest nad saavad täidetud.
Efeslaste 3. peatüki alusel on see täitmine midagi,
mida Jumal tahab pidevalt teha, et võiksime üle voolata
Tema armastusest, headusest ja väest.
Kui reisid üle maailma ning kohtad eri inimesi ja vajadusi,
on sul arvatavasti igal päeval vaja kogeda Jumala ligiolu.
Mis juhtub, kui tuleb pettumus?
Näiteks keegi ei saa terveks.
Inimesed, kes usuvad Jumalasse,
kuid siiski surevad ja lähevad Taevasse.
Mida siis teha?
Mul on olnud see küsimus nii mitmel korral.
Kui hakkasin alguses tervenemise pärast palvetama,
oli mul kaks lähedast sõpra, kes surid vähki.
Ütlesin Jumalale, et ei taha
tegeleda selle tervenemisega, sest see on liiga riskantne.
Ütlesin, et kui kõik ei saa terveks, siis ma parem ei tee seda,
sest ma ei panna inimesi Jumalas pettuma.
Seetõttu jätan nad parem Jeesuse hoolde.
Ütlesin Jumalale väga siiralt: "Viskan selle kõik prügikasti."
Jumal peatas mu.
Ülistasin, leinasin tegelikult.
Ta vaatas minu peale
ja Tema sõnades oli tohutu vägi: "Katherine, sa pead uskuma."
Praeguseks oleme näinud, kuidas nii paljud
saavad terveks vähist ning ravimatutest haigustest.
See on nii hämmastav.
Olen siiani õppinud
ühest enda lemmikpsalmist, milleks on psalm 131.
"Issand, mu süda ei ole kõrk ega ole mu silmad uhked,
ja ma ei nõua asju, mis mulle on liiga suured ja imelised.
Eks ma ole oma hinge taltsutanud ja vaigistanud?
Otsekui võõrutatud laps ema juures,
otsekui võõrutatud laps on mu hing minus."
Lõpus seisab: "Iisrael, looda Issanda peale.."
Olen otsustanud mitte vaevata end, millest mul puudub arusaamine.
Püüan mitte esitada Jumalale küsimusi miks, millal ja kuidas.
Küsisin selles olukorras vaid,
kes Ta tahab olla meile selles olukorras.
Minu usk peab tuginema Jumala sõnale, Piiblis kirjutatule.
Kui Jeesus oli siin maailmas
ja Tema juurde tuldi probleemiga, ilmutas Ta end kui vastust.
Piiblis öeldakse, et peame
rajama oma maja kaljule, milleks on Jeesus.
Ma ei saa rajada oma usku
enda kogemustele vaid üksnes Jeesusele.
Kui olukorrad läksid kitsaks, küsis Jeesus Peetruselt,
kas ka tema tahab ära minna, mille peale Peetrus vastas:
"Kuhu on meil minna, kui üksnes sinul on elu sõnad?"
Kui lükkame kõrvale tervenemise,
välistame suure osa Jumala olemusest.
Piirame sellega Jumala väge me elus.
Enne mainisin kirjakohta, et me jutlus ei peaks olema
inimliku tarkuse meelitavais sõnus, vaid Vaimu ja väe osutamises.
See, mida ignoreerime, ei ignoreeri meid.
Kui otsustame mitte loota Jumala sõnas olevale väele,
ei lase me Kristusel näidata täielikult oma olemust
neile, kes tahavad meeleheitlikult Teda tunda.
Meeleheide on mõneti hea.
Reisisid oma abikaasa Tomiga.
Mida tähendab sulle asjaolu, et pere on sinuga teenimas?
Tõeline eesõigus, mille eest olen niivõrd tänulik.
Tom ei reisi minuga kogu aeg, sest peab seda tarbetuks ja kalliks.
Ta on minuga sel reisil ning olen nii õnnelik selle pärast.
Olen tänulik, kuna tegemist on Jumala täpse ajastusega.
Olen nii tänulik, sest see on Jumala töö.
Abielludes poleks me eales arvanud, et Jumalal võiks olla selline plaan.
Olen nii tänulik oma abikaasa eest.
Ta on võitud mind kaitsma.
Olen nii tänulik tema lahkuse ja toe eest.
Ta on minu isiksuse vastand.
Ta on väga stabiilne. - Nagu soomlane.
Just, soome mehed.
Ta on soomlase moodi rahulik, samas kui mina ekstsentriline.
Ta tasakaalustab mind hästi ning olen selle eest nii tänulik.
Usun, et Jumal toob kokku eri tugevustega inimesi.
Töötasite mõlemad pastoritena.
Kuidas oli töötada paarina koos?
Mulle meeldib see nii väga.
Jumal kasutab mind suuna,
kuid annab Tomile palju tarkust, tunnetust, rahu, armu ja kannatlikkust.
Olen selle eest tänulik.
Paljud mõtlevad, kui vaid nende abikaasad toetaksid neid.
Kui Jumal avab ukse, ei saa ükski inimene seda sulgeda.
Tema teeb selle tee ning oleme seda aastatega näinud.
Tean, et Püha Vaim -
olenemata, kas oled mees või naine - on meie abikaasa.
Tema on isik, kes tahab olla meie parim sõber ja kaaslane.
Keegi ei saa täita sinu vajadust armastuse järgi nagu Tema.
Üksnes Tema saab täita
meie vajaduse läheduse ja armastuse järgi.
Tahan julgustada inimesi, et nad ei otsiks täiuslikku inimest,
sest sul on see juba olemas Püha Vaimu isikus.
Tema suudab täita kõik su vajadused.
Seetõttu võid lasta abikaasal olla just selline nagu ta on,
ilma et vajaksid, et ta oleks keegi sinu jaoks.
Jumal tahab olla see kõik sinu jaoks.
Jumal aitab sul ka kasvada kõrbe aastatel. - Tõsi.
See on nii tõsi.
Nende kõrbeaastate jooksul
võid leida Jumala ning Tema täiusliku armastuse.
See on täiuslik ning Ta mõistab mind.
Ma ei pea end õigustama, sest Ta mõistab mind läbinisti.
Olen selle eest nii tänulik.
Minu igatsus on, et inimesed
võiksid avastada sõpruse ja suhte Püha Vaimuga.
Kui elame aukartuses Tema ees,
võime kogeda vapustavat lähedussuhet Temaga.
Nüüd on sul võimalus
palvetada vaatajate eest nagu sul on südames.
Võid palvetada ning kui koged,
et Jumal annab sulle sõnumi, võid vabalt prohveteerida.
Tunne end vabalt. - Tänan.
Isa, palun kõigi vaatajate pärast nagu on kirjutatud Piiblis,
et Kristuse arm, Jumala armastus ja Püha Vaimu osadus oleks nendega.
Jumal, anna neile väge teada,
et oled nendega ja oled lahke ning sul on alati rõõm neid näha.
Tunnen, et mõned vaatajad võitlevad süütundega,
kuid Jumal tahab sulle öelda, et kui oled tulnud Tema ette
ning palunud andeks oma patu, siis sa ei pea end enam süüdi tundma.
Usu läbi võid saada täielikult andeks ning see teeb sind lõplikult puhtaks.
Piiblis öeldakse, et nagu Tema on, nii oleme meie siin maailmas.
Palun, et võiksid saada Jumala armastusest jõudu,
et sinus tekiks usk tõesse, oled puhas Talle vere läbi
Kui pöördud oma patust, saad Temalt väe muutumiseks.
Saame Jumala ees õigeks, kui usume Tema armu.
Jumal, kinnita nende usku,
et nad võiksid uskuda, et on tehtud õigeks
ja võivad teha suuri tegusid ning tunda oma Jumalat.
Jumal, palun, et kui inimesed vaatavad,
siis puudutaksid neid oma Püha Vaimu läbi.
Las nad kogevad Sinu armastust.
Püha Vaim, puuduta nende südameid just seal, kus nad on.
Las nad saavad üleloomuliku ilmutuse Jumala armastusest,
mis teeb nad just nüüd vabaks rõhumisest.
Räägin mõnede vaatajatega,
kes on võidelnud depressiooni ja rõhumisega.
Jeesuse nimel, tänan, et see rõhumine kaob nüüd.
Püha Vaim, ilmuta end neile ning ole nende üle.
Lihtsalt ava oma süda ning võta Temalt vastu.
Tänan, Katherine, intervjuu eest.
Soovin sulle head reisi Soomes.
Millalgi näeme ka siin TV7-s sinu õpetusega saateid.
See on suur rõõm. - Aitäh.
Tõlge: Mailis Mägi